Rune Øygard

Rune Øygard (født 1959)Fra nettstedet finnfirma.no er en norsk tidligere lokalpolitiker (Ap). Han ble valgt til ordfører i Vågå i 1995 og gjenvalgt i 1999, 2003, 2007 og 2011. Han har også hatt verv og lederstillinger på nasjonalt plan i organisasjoner som jobber for bygdekultur og nynorsk. 

Han fikk permisjon fra ordførervervet i 2012 fordi han ble tiltalt i den såkalte Vågå-saken.«Vågå-saken», samleside fra avisen Dagbladet Saken fikk mye omtale i mediene og endte med en fengselsdom på to år og tre måneder.

Øygard er opprinnelig fra Skjåk. Han har vært generalsekretær i Norges Bygdeungdomslag. Han har også vært medeier i en bokhandel i Vågå og tok i 1985 initiativ til etableringen av Vågåradioen, senere kalt Ottadalsradioen, som ble drevet av bygdeungdomslaget i bygda og som han var redaktør for frem til han ble aktiv i politikk på heltid. Politisk var han fram til begynnelsen 1990-tallet engasjert i Venstre og Bygdelista i Skjåk og Våga. Deretter ble han engasjert i Arbeiderpartiet, og i 1995 ble han valgt til ordfører i Vågå og gjenvalgt i fire etterfølgende kommunevalg til og med 2011.Hilda Nyfløt m.fl: Slik ble han Vågås mektigste mann Dagbladet, 14. oktober 2012

Øygard markerte seg som en sterk markedsfører for kommunen. I hans tid mottok kommunen flere priser. I 2006 kåret barne- og likestillingsminister Karita Bekkemellem (Ap) Vågå til «årets barne- og ungdomskommune».Vågå ble Årets barne- og ungdomskommune 2006, pressemelding, Barne- og likestillingsdepartementet I 2007 ble kommunen tildelt 20 arbeidsplasser som følge av NAV-reformen.

I tillegg til ordførervervet for Arbeiderpartiet i Vågå, var Øygard styreleder for AS Vågå Næringsselskap, styremedlem ved Høgskolen i Lillehammer, styremedlem i Landssamanslutninga av nynorskkommunar og nestleder for Regionrådet for Nord-Gudbrandsdal. Han har vært en ivrig forkjemper for økt bruk av nynorsk.- Innvandrere må lære seg nynorsk!

Ved kommunestyrevalget 2007 oppnådde Arbeiderpartiet ca. 70 % av stemmene i Vågå. Øygard ble gjenvalgt med stort flertall. Han ble av Kommunal Rapports lesere kåret til «Årets kommuneprofil» i 2009 og var i flere år en av Arbeiderpartiets mest profilerte ordførere.

I boken Ikke si det til noen: Historien om et barn, ei bygd og en ordfører fra 2013 setter Jon Gangdal spørsmålstegn ved fortellingen om Vågå som en stor suksess i Øygards ordførertid, og mener kommunen var preget av fraflytting og en negativ økonomisk utvikling.Bok angriper politikeren Øygard, NRKØygard-forfatter: En bok om hvordan overgriperen blir til, VG

 Straffesak og avgang som ordfører 
Hovedartikkel: Vågå-saken

I september 2011 ble Øygard siktet av politiet for seksuell omgang med en mindreårig jente fra Skjåk.gd.no Rune Øygard er sikta

Statsadvokaten i Hedmark og Oppland tok 29. mars 2012 ut tiltale mot Øygard for seksuelle overgrep mot barn under 14 og 16 år.Kristine Hirsti: Oppland Arbeiderparti med mistillit til Øygard NRK, 19. oktober 2012 8. mai 2012 ble han av et enstemmig kommunestyre innvilget permisjon med full lønn inntil straffesaken var avklart.Hilda Nyfløt: Dette er rystende. Denne chatten er nok for meg, en slik ordfører trenger vi ikke Dagbladet, 12. oktober 2012 Hovedforhandlingen startet i oktober 2012 i Sør-Gudbrandsdal tingrett. Dommen falt 17. desember, der Rune Øygard ble funnet skyldig i seksuelle overgrep mot barn og dømt til fire års ubetinget fengsel.«Rune Øygard dømt til fire års fengsel», fra Dagbladet, 17. desember 2012«Ordfører Rune Øygard dømt til fengsel i fire år», artikkel i Aftenposten, 17. desember 2012 Øygard anket dommen på stedet.«Rune Øygard anker knusende dom», fra TV2, 17. desember 2012 Samme dag uttalte hans advokat at han trakk seg fra vervet som ordfører.«Rune Øygard trekker seg som ordfører», fra TV2, 17. desember 2012 Vågå kommunestyre innvilget hans søknad om fritak fra vervet som ordfører 18. desember 2012.

Øygard ble i Eidsivating lagmannsrett i mai 2013 funnet skyldig og dømt til ett år og tre måneders fengsel. Han anket 13. juni 2013 sin dom inn for Norges Høyesterett og hevdet at hele dommen måtte oppheves på grunn av saksbehandlingsfeil.Både Øygard og statsadvokaten anker dommen, Aftenposten Høyesteretts ankeutvalg avviste 28. august 2013 anken over selve dommen. Anken over straffeutmålingen ble tillatt fremmethttp://www.aftenposten.no/nyheter/Rune-Oygard-far-ikke-provd-saken-pa-nytt-7292895.html#.Uh3V07tvt2Y og 26. september 2013 avgjorde Høyesterett å øke straffeutmålingen til to år og tre måneders fengsel, en historisk streng straff.Høyesterett gir Rune Øygard historisk streng straff , Vårt Land, 26. september 2012

Øygard sonte sin dom ved Ullersmo fengsel fra 11. desember 2013 og ble løslatt i midten av 2015.Rune Øygard er ute av fengsel, VG

 Annet 
Rune Øygard er bror til Rolv Kristen Øygard, som siden 2007 har vært ordfører for Senterpartiet i Skjåk.

 Referanser 

 Litteratur 
 Jon Gangdal, Ikke si det til noen: Historien om et barn, ei bygd og en ordfører, Gyldendal Norsk Forlag, 2013, 




Kategori:Ap-ordførere i Oppland
Kategori:Ordførere i Vågå
Kategori:Norske organisasjonsledere
Kategori:Nynorskforkjempere
Kategori:Personer fra Skjåk kommune
Kategori:Nordmenn dømt for lovbrudd
Kategori:Fødsler i 1959